Държавен вестник, бр. 6, 2011 г., стр. 53

БРОЙ  6	
Д Ъ Р Ж А В Е Н  В Е С Т Н И К 	
СТР.  53  
на външно разположени складови стопанства с 
метални или стоманобетонни корпуси при общ 
обем над 100 000 m3 се проектират отделно 
стоящи мълниеотводи. В икономически обосно­
вани случаи се допуска мълниеотводите да се 
разполагат на самите резервоари. При защита 
на метални резервоари чрез отделно стоящи 
мълниеотводи техните корпуси се присъединяват 
към заземители, като се допуска към заземи­
телите да се присъединяват и токоотводите на 
отделно стоящите мълниеотводи.
Чл. 37. (1) За защита при преки попадения 
на мълнии на подземни складови стопанства 
със стоманобетонни резервоари, които нямат 
вътрешна метална облицовка, се проектират 
отделно стоящи мълниеотводи. Защитната зона 
на мълниеотводите обхваща пространството, 
определено от основа, която излиза на 40 m 
извън стените на крайните резервоари за всяка 
страна на складовото стопанство, и височина, 
равна на височината на газоотводните или 
компенсационните клапи, увеличена с 2,5 m.
(2) За защита при преки попадения на мълнии 
на подземни складови стопанства със стомано­
бетонни резервоари за мазут, при прибавяне към 
мазута на леки въглеводороди и при подгряване, 
се проектират отделно стоящи мълниеотводи. 
Защитната зона на мълниеотводите обхваща 
пространството, определено от основа, която 
съвпада с територията на складовото стопанство, 
и височина, равна на височината на газоотводните 
и компенсационните клапи, увеличена с 2,5 m.
Чл. 38. Защитата при преки попадения на 
мълнии на очистни съоръжения се проектира 
като отделно стоящи или разположени на съо­
ръженията мълниеотводи, в случай че пламната 
температура на продукта превишава работната 
му температура с по-малко от 10 °С. Защитната 
зона на мълниеотводите обхваща пространство­
то, ограничено от основа, която излиза на 5 m 
извън границите на очистното съоръжение във 
всяка страна, и височина, равна на височината 
на съоръжението, увеличена с 3 m.
Чл. 39. (1) Когато на външни складови 
стопанства или на подземни стоманобетонни 
резервоари с вътрешна метална облицовка, 
съдържащи горими газове или леснозапалими 
течности, са разположени газоотводни тръби 
или отдушници, тяхната защита при преки 
попадения на мълнии, както и защитата на 
пространството над тях се проектират при 
спазване на изискванията по чл. 24. По същия 
начин се защитава и пространството над гор­
ния ръб на гърловината на цистерни, в които 
се извършва открито наливане на продукта от 
горивоналивна естакада.
(2) При външни уредби или цистерни, съ­
държащи горими газове или леснозапалими 
течности, се проектира защита при преки 
попадения на мълнии за наличните компен­
сационни клапани и за пространството над 
тях, ограничено от цилиндър с радиус 5 m и 
височина 2,5 m.
(3) Газоотводните тръби, дихателите и 
компенсационните клапани по ал. 1 и 2 може 
да се използват като носещи конструкции за 
разполагане на мълниеотводите.
Чл. 40. (1) За уредбите по чл. 35 – 38 зазе­
мителите за защита при преки попадения на 
мълнии се проектират с импулсно съпротивле­
ние не по-голямо от 50 W за всеки токоотвод и 
към тях се присъединяват металните корпуси 
и другите метални конструкции на уредбите.
(2) Заземителите се свързват на отстояние не 
по-голямо от 50 m по периметъра на основата 
на уредбата, като се предвиждат най-малко две 
присъединявания.
Чл. 41. За защита при преки попадения на 
мълнии на резервоари, разположени в земята, 
се допуска като заземители да се използват 
магнезиевите протектори, предназначени за 
защита от корозия, при спазване на следните 
условия:
1. стоманеният прът, залят в протектора, и 
присъединяваният към него проводник на токо­
отвода са поцинковани, с диаметри най-малко 
6 mm, а в корозионно активни почви – най-
малко 8 mm;
2. съединението между стоманения прът 
на протектора и проводника на токоотвода 
е проектирано чрез заварка, с припокриване 
по дължина най-малко 6 пъти диаметъра на 
проводника;
3. импулсното съпротивление на заземите­
лите е не по-голямо от 50 W.
Чл. 42. (1) Защитата от индуктирани на­
прежения от електростатична индукция се 
осигурява чрез присъединяване на цялото обо­
рудване, разположено в сградите, съоръженията 
и уредбите, към заземителната инсталация, 
предназначена за защита срещу поражения от 
електрически ток.
(2) При резервоари с плаващи покриви или 
с понтон, независимо от материала, от който 
са изпълнени покривът (понтонът) и корпусът, 
за защита от индуктирани напрежения от елек­
тростатична индукция се проектират гъвкави 
електрически връзки най-малко на две места 
между покрива (понтона) и токоотводите или 
металния корпус.
Чл. 43. За защита от индуктирани напреже­
ния от електромагнитна индукция между тръ­
бопроводите и другите надлъжно разположени 
метални елементи се проектират шунтиращи 
връзки през 25 – 30 m, когато разстоянието 
помежду им е 10 cm и по-малко. Шунтиращи 
връзки не се предвиждат в местата на съеди­
няване или разклоняване на тръбопроводите 
и другите надлъжно разположени метални 
елементи.
Чл. 44. (1) Защитата от внасяне на опасни 
потенциали по подземните проводи при навли­
зането им в сградата (външното съоръжение) 
се осигурява чрез присъединяването им към 
който и да е заземител.